เที่ยวอยุธยา เรียนรู้ประวัติศาสตร์ ตอนที่ ๕ วัดมเหยงคณ์ - อยุธยา สเตชั่น เที่ยว กิน นอน เมืองเก่า เล่าประวัติศาสตร์
เที่ยวอยุธยา เรียนรู้ประวัติศาสตร์ ตอนที่ ๕ วัดมเหยงคณ์
มกราคม 12, 2018 admin บทความพิเศษ, อ.พระนครศรีอยุธยา
สวัสดีค่ะคุณผู้อ่านทุกท่าน ในทริปเที่ยวอยุธยา เรียนรู้ประวัติศาสตร์ เราเดินทางมาถึงตอนที่ ๕ แล้วนะคะ
และวันนี้แอดมินจะพาทุกท่านไปเที่ยว เรียนรู้ประวัติศาสตร์ที่ไหน อย่างไร ตามมาเลยค่า
วัดมเหยงคณ์ เดิมเป็นพระอารามหลวงฝ่ายวิปัสสนาธุระที่เคยสำคัญยิ่งมาในอดีตสมัยอยุธยาโดยสมเด็จพระบรมราชาธิราชที่ ๒(เจ้าสามพระยา)ทรงสร้างขึ้นและได้รับการปฏิสังขรณ์หลายครั้งในหลายสมัย
แต่ได้กลายเป็นวัดร้างเข้าใจว่านับตั้งแต่เสียกรุงศรีอยุธยาครั้งที่ ๒
ในปี พ.ศ. ๒๓๑๐ รวมเวลาร่วงเลยมา ๒๐๐ กว่าปี
ปัจจุบันเป็นวัดร้างที่สภาพโบราณสถานและโบราณวัตถุที่ยังเหลืออยู่ได้ปรักหักพังไปมาก
แต่ก็พอมีเค้าเป็นหลักฐานบ่งบอกถึงศิลปะการก่อสร้างอันประณีตงดงาม
มโหฬารและระดับความสำคัญของพระอารามแห่งนี้ได้เป็นอย่างดี
วัดมเหยงคณ์ได้รับการบูรณะปฏิสังขรณ์ครั้งใหญ่ในสมัยกษัตริย์พระนามว่า พระภูมิมหาราช
(พระเจ้าอยู่หัวท้ายสระ) ในปีฉลูเอกศก(สมัยกรุงศรีอยุธยาตอนปลาย พ.ศ.๒๒๕๒)
วัดมเหยงคณ์ได้เจริญรุ่งเรืองอย่างมากในสมัยกรุงศรีอยุธยา และคงรุ่งเรืองตลอดมาจนถึง
สมัยกรุงศรีอยุธยาแตกใน พ.ศ. ๒๓๑๐
ภายในวัดมเหยงคณ์ มีพระอุโบสถตั้งอยู่บนฐานสูง ๒ ชั้นลดหลั่นกัน
ขนาดพระอุโบสถกว้าง ๑๘ เมตร ยาว ๓๖ เมตรนับว่าเป็นพระอุโบสถที่ใหญ่ที่สุดในเขตจังหวัดพระนครศรีอยุธยา
หลังพระอุโบสถทางทิศตะวันตกพ้นเขตกำแพงแก้ว
จะพบพระเจดีย์ฐานช้างล้อมซึ่งเป็นเจดีย์องค์ประธานของวัดมเหยงคณ์
ตั้งอยู่บนฐานทักษิณสี่เหลี่ยมจตุรัส กว้างยาวด้านละ ๓๒ เมตร
มีกำแพงแก้วล้อมรอบ มีบันไดทางขึ้นทั้ง ๔ ทิศ ที่ฐานทักษิณมีรูปช้างปูนปั้น
ยืนประดับอยู่ตามซุ้มรอบฐานรวม ๘๐ เชือก องค์เจดีย์ประธานยอดเจดีย์
หักตั้งแต่ใต้บัลลังก์ลงมา ฐานชั้นล่างของพระเจดีย์มีซุ้มพระพุทธรูปจตุรทิศยื่นออกมาเห็นชัดเจน
ปัจจุบัน ในประเทศไทย มีชื่อวัด มเหยงคณ์ รวม ๔ วัด ที่จังหวัดพระนครศรีอยุธยาคือ ตำบลหันตรา ๑ , อำเภอนครหลวง ๑ , ที่จังหวัดสุพรรณบุรีอีก ๑ แห่ง, และจังหวัดนครศรีธรรมราชอีก ๑ ล้วนแต่เป็นวัดสำคัญทั้ง ๔ แห่ง
ขอขอบคุณข้อมูลจาก : http://www.watmaheyong.org/
http://www.dhammathai.org/watthai/central/watmahaeyong.php
ขอขอบคุณภาพสวยๆจากเฟสบุ๊คคุณ Sittichok Chanisa
https://www.facebook.com/sittichok.chanisa?ref=br_rs
จังหวัดพระนครศรีอยุธยาท่องเที่ยวอยุธยาอยุธยาเที่ยวกรุงเก่าแนะนำที่เที่ยว
Previous Post:วัดหน้าต่างนอก
Next Post:อยุธยา กับตำนานเรื่องเล่าสุดลี้ลับ